Aika ti 16.1. klo 10.00–12.00

Paikka Laitilan kirjasto

Läsnä Katarina Kapiainen, Turku

Olli Hirvonen, Turku

Anni Salonen, Laitila

Tiina Salo, Raisio

Elisa Mörsky, Uusikaupunki

Merja Kalliomäki, Pori (Skype-yhteyden kautta)

Poissa Sari Saarela, Kaarina

Viktoria Kulmala, Mynämäki

Eila Polojärvi, Uusikaupunki (sijaisena Elisa Mörsky)

Gunilla Ritkaew, Kemiönsaari

1. **Kokouksen järjestäytyminen**

Ehdotus: Katarina Kapiainen kirjoittaa muistion.

Kokouksen Skype-linkki: https://join.skype.com/f8eYBE3EKWCx

1. **Esittäytyminen ja kuulumisten vaihto**

Maakunnallinen esteettömyyskoulutus Turussa sujui hyvin, kiitokset Raisiolle yhteystietovinkeistä. Ikäpuku ja Näkövammaisten yhdistyksen pöydät keräsivät kävijöitä. Turku on saamassa osansa valtion perintörahastosta, ja tällä summalla pyritään kehittämään kirjaston kotipalvelua. Suunnitteilla on digitaalista opastusta sisältävä kotipalvelumalli, jossa kotiin voidaan kirjojen lisäksi viedä mm. streamattuja esityksiä, IT-tukea, Celian palveluita ja vapaa-aikatoimialan muidenkin toimijoiden palveluita. Kotipalvelusta tehdään pilottihanke, katsotaan jos saadaan myös opinnäytetyö aiheesta.

Porissa 17.1. asiakasraati koolla, pohdinnassa esteettömyysasiat. IKI-ryhmä kuulee mielellään raadin kommentteja. Celian vähenevät resurssit näkyvät uusien asiakasryhmien kirjastoon tulemisessa (mm. näkövammaiset). Tämä tuo uusia haasteita kaikkien kirjastojen tiloille, moni luulee tilojen olevan esteettömät, vaikkeivat ne sitä varsinaisesti ole.

Panda Eriksson teki v. 2016 Turun kaupunginkirjaston saavutettavuusselvityksen, lisäksi lähikirjastojen esteettömyyttä on selvitetty. Molemmat pistetään IKI-ryhmälle tiedoksi. Turun kaupunginteatteri on hyvä esimerkki siitä, miten saavutettavuus on otettu hyvin huomioon.

Uudessakaupungissa suunnitteilla saavutettavuustapahtuma huhtikuulle, **Raision yhteystiedot jakoon**! Toiveissa saada teknistä osastoa painostettua kiinnittämään huomiota saavutettavuuteen, että pääsisi edes pyörätuolilla kirjastoon ilman avustajaa. Raisiossa yhdistykset käytännössä tekivät tapahtuman, heillä oli hyviä visioita siitä, miten tapahtumasta saadaan kokemuksellinen ja innostava. Tätä tapahtumamallia voisi soveltaa muuallakin?

Laitilassa saavutettavuus mietinnässä, toiminnallinen tasa-arvosuunnitelma tehty kirjastolle muutama vuosi sitten, pohditaan yleisten kirjastojen saavutettavuussuositusten kannalta, mitä kehitettävää kirjastossa olisi. Tulossa yhteistyötä taas lukion kanssa, vapaaehtoistyön kurssin opiskelijat tulevat pitämään vapaaehtoista IT-opastusta senioreille. Lahjoita lukuhetki -toimintaa pyritään aktivoimaan, pari infotilaisuutta tulossa.

Porissa senioreiden kulttuuriryhmä (museo, orkesteri, 3. sektori ym.) suunnittelee kevään senioreiden kulttuuriviikkoa. Kirjastolla teemaviikon tapahtumia torstaina, amk-yhteistyönä erilaisia piirejä ja mobiililaitteita ja sovelluksia kokeiltavana. Yrityksillä mahdollisuus tulla esittelemään innovaatioitaan.

Turussa Pidä huolta -teemaviikko huhtikuussa, tällöin mainostetaan vapaaehtoistyötä eri tapahtumissa. Studia generalia senioreille -luennot jatkuvat. Voisiko luennoitsijoita kierrättää muissa kirjastoissa, saisiko paljousalennusta? Markku T. Hyyppä olisi ajankohtainen puhuja – tieteellisesti tutkittuja keinoja, miten ikääntymisen vaikutuksia voidaan ehkäistä. Lukeminen on tehokkaampaa kuin liikunta! Turussa myös Muistiyhdistyksen järjestämää muistijumppaa, kerran viikossa seitsemänä viikkona kokoontuva ryhmä.

Liikunnan ja kulttuurin yhteistyö: Laitilassa ja Porissa myös liikuntavälineitä lainattavana. Norjan ajatus: työtä tehdään ihmisille eikä kokoelmalle, asiakkaita ei lyödä Ibsenillä päähän. Kokoelma ei ole keskiössä, mikä huolestuttaa, mutta toisaalta tuota kautta saadaan kokonaan uusia asiakkaita, jotka hyötyvät palveluista aivan uudella tavalla.

Kulttuuriystävät: vaikea löytää kulttuuriystävää kaipaavaa (kulttuuriystävää tarvitsevat eivät ole aktiivisia ja ota yhteyttä), Turussa valittiin koulutettavaksi sellainen porukka, joka hakeutuu aktiivisesti etsimään kulttuuriystävää kaipaavaa. Löytävä työ toimii tässä paremmin kuin yksinäisten aktivoitumista odottava. Yhteistyö sote-sektorin kanssa olisi tässä tärkeää.

1. **Celia-asiat**

Celia järjestää työpajan 24.1. Helsingissä Celian, kirjastojen ja hoivayhteisöjen yhteistyöstä. Katarina osallistuu työpajaan. IKI-ryhmän toiveesta nostetaan esiin verkko- ja CD-kuuntelun vaatimusten selventäminen, jotta laitospuolella tiedetään, mitä kuuntelu vaatii. Laitoksia kannattaa ohjeistaa satsaamaan verkkokuunteluun.

Turussa tulossa Celia-esittelyä palvelutaloissa sekä asukkaille (Iso-Heikki) että ohjaajille (Lehmusvalkama). Kerttulissa ja Kaskenlinnassa on käyty puhumassa Celiasta, Myllykotiin ollaan menossa.

Laitoksissa vastuun pitäisi olla henkilökunnalla, ei pelkästään kirjaston kotipalvelulla. Laitoksissa virikeohjaajakin voisi tehdä asiakkaille tunnuksia, jos osaamista olisi. Sote-puolen laitepanostukset ja laiteosaaminen mahdollistaisi kulttuuripalveluiden paremman käytön – kirjasto voisi tulla paikalle vain johtamaan kirjakeskustelua.

Raisiossa kotipalvelutyöntekijä käy yksittäisten asiakkaiden luona. Laitilassa laitosasiakkaita 6, joille toimitetaan pieni kokoelma-aineisto. osassa paikosta kerrottu henkilökunnalle Celiasta, samalla viety kirjojen lisäksi Celian CD-äänikirjoja, ongelmana lähinnä laitosten vanhat laitteet tai tablettien puute. Pädit olisivat ehkä helpoin kuunteluratkaisu.

Kirjastojen Celia-pääkäyttäjille voisi Celian (vai Vaskin?) kautta lähettää viestiä, että miten Celian äänikirjat merkitään järjestelmään. Celiaan yhteydessä, miten pitäisi merkitä? Anna selvittää Turussa merkintöjä. Vaskin ja Celian linjaus on, että pitäisi lukea nimekkeessä, eli muistutusta ehkä kirjastoille tästä.

1. **Lukulähetit**

Lukulähettien infotilaisuuksia pidetään Turussa ma 29.1. klo 17-18.30, ma 26.2. klo 17-18.30, ke 28.3. klo 14.30-16 ja ke 25.4. klo 17-18.30. Saa tulla tutustumaan. Turku voi tulla pitämään infotilaisuuksia myös muihin kirjastoihin, kunhan muilla kirjastoilla on tiedossa oman alueensa paikat, joihin lukijoita voidaan ottaa. Kirjalistoja päivitetään, käytössä myös Vaski-verkkokirjaston julkiset suosikkilistat eri teemoilla.

IKI-ryhmän sähköpostilistalle kaikkien kirjalistat jakoon!

Katarina lähettää ryhmälle Turun mainosmateriaalit ja kokoaa kuvauksen toiminnan järjestämisestä. Olli laittaa Aili-julkaisun linkin, jossa on mm. lukulähettitoiminnasta. Turussa n. 40, Raisiossa n. 30 lukijaa, lukevat palvelutaloissa, eivät yksittäisissä kodeissa.

1. **Toimintasuunnitelma 2018**

Maaliskuun lopussa tulevat AVI-avustukset, joten päästään ehkä puuhaamaan projektia – mikä saneleekin aika paljolti vuoden toimintasuunnitelman. Celia ja esteettömyys ovat keskeisimmät asiat tosussa. Celian palveluiden tasainen saavutettavuus tärkeää. Olisiko koulutuksen paikka?

Onko jokin alueellinen koulutus, jonka osaksi saataisiin jokin seniorityöhön liittyvä pala? Kokoelmapäivän osaksi joku seniorivinkkaus? Tarkistetaan kevään koulutuskalenteri, tai syksylle viimeistään mietitään jotain.

2019 (?) esteettömyysdirektiivi, joka vaatii myös verkkopalveluista esteettömiä, esteettömyysteema tulee korostumaan lähivuosina. Voisiko IKI-ryhmä jotenkin olla vauhdittamassa jäsenkirjastojensa esteettömyyshuomiointia? Esitellä esim. esimerkkejä siitä, miten esteettömyyskartoituksen pohjalta on tehty parannuksia. Vertailua eri kirjastojen kartoitusten välillä?

Hyyppä-kiertue syksylle – luento ja esim. liikuntapuoli mukaan, vanhuspalvelut, monialainen yhteistyö, mukaan esim. työpajoja tapahtumien kehittämisestä tms.

FB-ryhmä ei oikein herätä kommentteja, laajempi sähköpostilista tulossa keväämmällä.

1. **Muut esille tulevat asiat**

Itsenäisyyspäivän etkot Laitilassa: vanhuspalvelut ja vapaaehtoiset yhteistyössä, saatiin paikalle ikäihmisiä, jotka eivät yleensä pääse paikalle. Ohjelmaa tarjosivat mm. päiväkotiryhmät ja maahanmuuttajien kielenopiskeluryhmät. Tapahtuma sai paljon kehuja, toivottiin että olisi etkot joka vuosi. Porissa palkittiin mm. lukukoira ja Mummon kammarin satuja lukevat vapaaehtoiset, oli oopperalaulaja esiintymässä.

Turussa kirjasto oli jouluaattona auki, työvuorossa vapaaehtoisesti ilmoittautuneet työntekijät. Kokeilu, joka saanee jatkoa, mikäli vapaaehtoisia ilmoittautuu. Mahtaisiko toimia pienellä paikkakunnalla?

1. **Seuraava kokous**

Ke 21.2. 9-11 Turussa.